Imtella' Mejju 25, 2021 - Aġġornata 25 Ta' Mejju, 2021 11:11am Waqt il-programm TVAM , is-Supretendent tas-Saħħa pubblika Prof Charmaine Gauci qalet li t-tilqima għall-adolexxenti bejn it-12 u l-15-il sena għad mhix approvata iżda qed jistennew direzzjoni mill-Aġenzija Ewropea tal-Mediċini. Ħabbret li t-tfal li huma iżgħar u li għalissa m'għandhomx it-tilqima, jistgħu joħorġu bla maskla mill-ewwel ta' Lulju jekk ikunu akkumpanjati mill-ġenituri tagħhom li jkunu mlaqqma kontra l-Covid. "Qed nistennew mill-European Medicines Agency dwar il-Pfizer għal adolexxenti bejn 12 u 15-il sena, ladarba jkunu mlaqqma se jkollhom ċans li jneħħu l-maskla, u għal tfal iżgħar, tilqima mhux se tiġi offruta u jekk ikunu barra fit-triq mal-ġenituri li jkunu mlaqqma, jiġu eżentati mill-maskla"" Mistoqsija dwar il-possibilità li l-maskla titneħħa darba għal dejjem Prof Gauci appellat li kulħadd għandu jitlaqqam, għaliex mill-ewwel ta' Lulju min jitlaqqam jista' jneħħi l-maskla jekk ikun barra waħdu, u li jista' jiltaqa' ma' persuna oħra bla maskla jekk din il-persuna hija wkoll imlaqqma. Madanakollu qalet li l-maskla hija obbligatorja għalissa kullimkien, imma mill-ewwel ta' Lulju wieħed ineħħiha biss fuq barra jekk ikun imlaqqam. Prof Gauci qalet li wara l-ewwel ta' Lulju, jekk jaraw li l-pajjiż sejjer tajjeb wieħed jara jekk ikunx hemm iktar irtirar ta' miżuri fuq il-maskla, iżda li din se taffettwa tajjeb biss lil min ikun imlaqqam. TVAM jixxandar kuljum mit-Tnejn sal-Ġimgħa bejn is-7am u d-9am.